CELEX: 62020CN0392
Language: da
Date: 2020-08-12 00:00:00
Title: Sag C-392/20: Anmodning om præjudiciel afgørelse indgivet af Sąd Rejonowy dla Warszawy-Mokotowa w Warszawie (Polen) den 12. august 2020 — Det Europæiske Kemikalieagentur (ECHA) mod Miejskie Przedsiębiorstwo Energetyki Cieplnej sp. z o.o.

7.12.2020   
            
            
               DA
            
            
               Den Europæiske Unions Tidende
            
            
               C 423/23
            
         
      Anmodning om præjudiciel afgørelse indgivet af Sąd Rejonowy dla Warszawy-Mokotowa w Warszawie (Polen) den 12. august 2020 — Det Europæiske Kemikalieagentur (ECHA) mod Miejskie Przedsiębiorstwo Energetyki Cieplnej sp. z o.o.
      (Sag C-392/20)
      (2020/C 423/34)
      Processprog: polsk
      
         Den forelæggende ret
      
      Sąd Rejonowy dla Warszawy-Mokotowa w Warszawie
      
         Parter i hovedsagen
      
      
         Sagsøger: Det Europæiske Kemikalieagentur (ECHA)
      
         Sagsøgt: Miejskie Przedsiębiorstwo Energetyki Cieplnej sp. z o.o.
      
         Præjudicielle spørgsmål
      
      
                  1.
               
               
                  Skal artikel 299 TEUF fortolkes således, at den kun finder anvendelse på Rådets, Kommissionens eller Den Europæiske Centralbanks afgørelser, eller finder den også anvendelse på Det Europæiske Kemikalieagenturs afgørelser med hensyn til pålæggelse af administrative tillægsafgifter?
               
            
                  2.
               
               
                  Skal bestemmelsen i artikel 299 TEUF, hvori det fastslås, at fuldbyrdelsespåtegning skal påføres efter en prøvelse, der kun omfatter ægtheden af det pågældende fuldbyrdelsesgrundlag, fortolkes således, at en national domstol, som træffer afgørelse om fuldbyrdelsespåtegning, og som anvender den borgerlige retsplejes regler i denne medlemsstat, ikke har kompetence til at undersøge, om kravet som fuldbyrdelsespåtegningen vedrører, er forældet?